open-index/open-wikipedia-markdown huggingface dataset:
Doomsword

**DoomSword** (בעברית: "חרב האבדון", תעתיק: דומסוורד) היא להקת אפיק דום מטאל מאיטליה. דומסוורד הוקמה בשנת 1997 על ידי Deathmaster. באותה שנה הוציאה הלהקה את הדמו הראשון שלה. מאז הספיקה הלהקה להוציא עוד שלושה אלבומים מלאים, כשהאחרון מביניהם *My Name Will Live On* יצא בשנת 2007.

המוזיקה של הלהקה בנויה מהריפים הכבדים והאיטיים שמאפיינים את הדום מטאל, יחד עם אלמנטים שמאפיינים להקות ויקינג מטאל, מה שיוצר סאונד אטמוספירי וכבד, דמוי שדה קרב. באלבום האחרון של הלהקה *Let Battle Commence* ישנן גם גיטרות אקוסטיות, ומספר שירים באלבום מתאפיינים בהתחלה אקוסטית ולאחר שניות מספר כניסה של גיטרות עם דיסטורשן. בנוסף הלהקה עושה שימוש באפקט של קרן מלחמה, שמעצימה את אווירת הקרב בשירים.

ב-22 ביוני 2007 יצא אלבומה המלא הרביעי של הלהקה העונה לשם "My Name Will Live On" ("שמי ימשיך לחיות"). האלבום דלף לאינטרנט בתאריך 12 ביוני. האלבום, שלא כמו קודמיו, ניחן בסולואי גיטרה דומיננטיים, מהירים וטכניים יותר וניכרת עבודת הגיטרה הממוקצעת של The Forger גיטריסט הלהקה. האלבום מהווה מיזוג מוזיקלי בין להקות אפיק דום מטאל כדוגמת Candlemass השוודית לבין צליליה של להקת הוויקינג מטאל הגדולה בת'ורי.

## חברי הלהקה
* Deathmaster - סולן
* The Ancient - גיטרה
* Geilt - גיטרה בס
* WrathLord - תופים

## דיסקוגרפיה
* 1997 - Sacred Metal (דמו)
* DoomSword - 1999
* Resound the Horn - 1992
* Let Battle Commence - 2003
* My Name Will Live On - 2007
* The Eternal Battle - 2011

## קישורים חיצוניים
* 

* האתר הרשמי של דומסורד
* מועדון המעריצים הרשמי

## הערות שוליים

קטגוריה:להקות איטלקיות
קטגוריה:להקות דום מטאל
קטגוריה:להקות פולק מטאל
קטגוריה:להקות שהוקמו בשנת 1997
קטגוריה:רביעיות מוזיקליות
גזפרום נפט

**גזפרום נפט** (רוסית: **Газпром нефть**) - שעד ספטמבר 2005 נקראה בשם **סיבנפט** (**Сибнефть**), החברה החמישית בגודלה ברוסיה בתחום ייצור נפט וזיקוקו. החברה נרשמה ב-2006 בסנקט פטרבורג, כשקודם לכן הייתה באומסק שבסיביר. המשרד הראשי של החברה נמצא במוסקבה, ובעתיד מתוכננת בניית משרדים חדשים והעברת המשרד הראשי לסנקט פטרבורג (מרכז לאחטה).

## היסטוריה
החברה נוסדה בשנת 1995 בצו נשיאותי של בוריס ילצין בשם "חברת הנפט הסיבירית" (Сибирская нефтяная компания), "סיבנפט" בראשי תיבות. החברה הוקמה מתוך ניסיון לפרק את המונופול של רוסנפט. שנתיים לאחר הקמתה, סיבנפט הופרטה כאשר רומן אברמוביץ' ובוריס ברזובסקי זכו במכרז על החברה ובמרבית מניותיה, שרכשו את החברה על סך של כ-100 מיליון דולרים. פעמיים (ב-1998 וב-2003) ניסתה החברה להתמזג עם YUKOS, כדי ליצור את חברת הנפט הגדולה ברוסיה, אך ללא הצלחה.

בספטמבר 2005 השתלטה חברת גזפרום על החברה; עבור 72.663% מהחברה היא שילמה 13.01 מיליארד דולר לחברת Millhouse Capital UK Ltd, חברת ההחזקות של רומן אברמוביץ'.

בסתיו 2006 מועצת המנהלים של החברה החליטה לשנות את שם החברה מ"סיבנפט" ל"גזפרום נפט" ולהירשם מחדש בסנקט פטרבורג ובעתיד לפתח פרויקט בנייה של קומפלקס משרדים עבור החברה - גזפרום סיטי, הידוע יותר כאוחטה סנטר.

ב-2008 נחתם הסכם במוסקבה בין ממשלת רוסיה לממשלת סרביה על מכירת 51% ממניות חברת הנפט הלאומית של סרביה, "נפטנה אינדוסטרייה סרבייה" (Нафтна индустрија Србије), לגזפרום נפט.

## פעילות
גזפרום נפט פועלת באזורי נפט וגז במחוזות האוטונומיים ימלו-ננץ וחנטי ומנסי ובמחוזות אומסק, טומסק ואורנבורג, ומתקני הזיקוק העיקריים שלה ממוקמים ב-אומסק (בית זיקוק לנפט באומסק,  – אחד מבתי הזיקוק הגדולים ברוסיה), במוסקבה בירוסלבל ובסרביה.

## מנהלי החברה
* ויקטור גורודילוב (1995–1997)
* אנדריי בלוך (1997–1998)
* יבגני שווידלר (1998–2005)
* אלכסנדר ריאזאנוב (2005–2006)
* אלכסנדר דיוקוב (2006–)

## ראו גם
* גזפרום
* כלכלת רוסיה

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קצרמר רוסיה
קטגוריה:סנקט פטרבורג: חברות
קטגוריה:רוסיה: חברות נפט
קטגוריה:חברות הנסחרות בבורסה לניירות ערך בלונדון
קטגוריה:חברות הנסחרות בבורסה לניירות ערך במוסקבה
נפט
ביאנקה ראיין

**ביאנקה טיילור ראיין** (באנגלית: **Bianca Ryan**; נולדה ב-1 בספטמבר 1994) היא זמרת-יוצרת ומוזיקאית אמריקאית, התפרסמה כאשר זכתה בעונה הראשונה של תוכנית המציאות "America's Got Talent" כאשר הייתה בת 11.

## ביוגרפיה
ראיין נולדה בפילדלפיה, פנסילבניה. היא חצי אירית (מצד אביה) וחצי יפנית (מצד אמה). יש לה אח גדול ממנה ששמו סוואן, ואחות ואח צעירים ששמם איזבלה וג'אגר.

ב-17 באוגוסט 2006 ניצחה ראיין בתחרות הטלוויזיונית "America's Got Talent" ששודרה בערוץ NBC, שם זכתה במיליון דולר. לאחר ניצחונה, הופיעה בסיבוב הופעות ברחבי אמריקה, וזכתה להצלחה רבה.

ב-14 בנובמבר 2006, הוציאה את האלבום הראשון שלה הקרוי על שמה (*Bianca Ryan*) ובו 12 שירים. מספר שירים מן האלבום, ובכלל זאת הסינגל שהוצא לכבוד חג המולד, *Why Couldn't It Be Christmas Every Day?*, זכו להצלחה רבה.

## קישורים חיצוניים

* 

* אתר התוכנית "America Got Talent" באתר NBC
* האודישיין שלה בתוכנית

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:זמרות-יוצרות אמריקאיות
קטגוריה:מוזיקאיות אמריקאיות
קטגוריה:זוכים בתוכניות מציאות
קטגוריה:אמניות קולומביה רקורדס
קטגוריה:אמריקאיות ממוצא אירי
קטגוריה:אמריקאים ממוצא יפני
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
גילדה (אקולוגיה)

באקולוגיה, **גילדה** היא קבוצת מינים במערכת אקולוגית מסוימת המנצלים את אותם המשאבים, אך המפגינים הסתגלויות אבולוציוניות שונות המאפשרות להם לדור בכפיפה אחת, תוך הפחתת היריבות ביניהם ויצירת מערכת יציבה פחות או יותר. כך לדוגמה, גילדת "אוכלי הזרעים" תכלול בתוכה מיני נמלים, מכרסמים וציפורים. הגילדה היא מונח מופשט המתאר תפקוד ביולוגי החורג מגבולות הקרבה המשפחתית והשפעות הסביבה הייחודית.

המונח "גילדה" שימש לראשונה את ריצ'רד ב. רוט (Richard B. Root) ב-1967 לתיאור קבוצת מינים ביולוגיים אשר "מנצלת אותם משאבים סביבתיים בצורה דומה", וצמח מהצורך האקולוגי לטפל בהשפעות של אבולוציה מקבילה. האקולוג אשר מנתח את היחסים בין האורגניזמים לסביבתם, נבדל בהשקפתו מחוקר האבולוציה אשר מתעניין במקורו של האורגניזם ובהשתלשלות ההתאמות שהופיעו או נעלמו במרוצת הזמן (או המרחק). מאז עבר המונח "גילדה" טשטוש מסוים ובמקרים לא מעטים הפך למושג נרדף לחברה. ב-1996 פרסמו John E. Fauth et. all בכתב העת The American Naturalist מספר כללים להגדרת מושגים באקולוגיה של חברות, והגדירו את הגילדה כקבוצת מינים "במנותק מקרבתם המשפחתית ומתפוצתם הגאוגרפית, המנצלת משאב משותף".

חשיבות הגילדה באה לידי ביטוי מיוחד כאשר עוסקים בחקר ההשפעות התחרותיות בין מינים. התחרות בין מינים השייכים לאותה הגילדה גבוהה, בעוד התחרות בין מינים השייכים לאותה הסדרה (ולעיתים אף לאותה המשפחה) לעיתים קרובות אינה גבוהה. חלק מהסיבה הוא מנגנון ההתמיינות האבולוציוני אשר כולל בתוכו מרכיב לירידה בתחרות בין האוכלוסיות העוברות התמיינות (חלוקה למינים).

## לקריאה נוספת

*Root, R. *The niche exploitation pattern of the blue-grey Gnatcatcher.* 1967. Ecological Monographs 37:317–350 
*Fauth, J. E. et al. *Simplifying the jargon of Community Ecology: A conceptual approach.* 1996. The American Naturalist 147:282-286 
*Begon, M., J.L. Harper, and C.R. Townsend. *Ecology: Individuals, populations and communities.* 1996. 3rd edition. Blackwell Science

## קישורים חיצוניים

* 

קטגוריה:אקולוגיה
חקלאי

250px|ממוזער|שמאל|חקלאים ורפתנים מישראל מתארחים בבית הנשיא לכבוד חג השבועות, יוני 2024
ממוזער|250px|חקלאי אמריקאי בעל מחלבה
250px|ממוזער|חקלאי בניקרגואה
**חקלאי** הוא אדם העוסק בחקלאות – מגדל בעלי חיים או צמחים מתורבתים כמקור למזון, לביגוד ולמוצרים אחרים. חקלאי יכול להיות בעל קרקע חקלאית או לעבוד כפועל על אדמות שנמצאים בבעלותם של אחרים, אך לרוב המונח מתייחס לבעל משק, בעוד העובדים בחווה/משק חקלאית מכונים בדרך כלל פועל חקלאי.

## היסטוריה
תחום החקלאות התפתח במהלך התקופה הנאוליתית, והמעבר לחקלאות היה אחד מהמאפיינים המגדירים של אותה התקופה. המעבר מחברה של ציידים-לקטים לחברה חקלאית נעשה כאשר האדם החל לעבד את הקרקע כדי לגדל את מזונו. החקלאות עיצבה את התפתחות התרבות האנושית והובילה לשיפור ברווחתו ובריאותו של האדם. בתקופת הברונזה בשומר היו חקלאים רבים (כ-7,000 עד 6,000 שנה לפני זמננו). החקלאים במצרים העתיקה השתמשו במי הנילוס על מנת להשקות את יבוליהם.

הנוהג של גידול בעלי חיים למטרות חקלאיות קיים במשך אלפי שנים. עזים וכבשים בויתו לפני כ-10,000 שנה באסיה. החזירים בויתו לפני כ-9,000 שנה במזרח התיכון ובסין. העדות המוקדמת ביותר לביות סוסים היא מלפני כ-6,000 שנה.

אדם העובד בחקלאות בחברה לא מתועשת, ובייחוד אנשים שעסקו בחקלאות בתקופת ימי הביניים תחת משטרים פיאודליים, מכונה "איכר". בחברות החקלאיות שלפני המהפכה התעשייתית היוו האיכרים את מרבית האוכלוסייה.

### התקדמות טכנולוגית
בעוד שבשנות ה-30 של המאה ה-20 היה חקלאי ממוצע בארצות הברית מסוגל לייצר מספיק מזון כדי להאכיל רק שלושה צרכנים אחרים, כיום מייצר חקלאי ממוצע מספיק מזון כדי להאכיל מעל למאה אנשים.

## מקורות מים
חקלאי המסתמך רק על מי גשמים להשקיית גידוליו עוסק בחקלאות בעל, זאת להבדיל מחקלאות שלחין בה נעשה שימוש באגירה והזרמה של מים אל השדה.

## כלים חקלאיים
לצורך עבודת האדמה משתמש החקלאי בכלים שונים, כאשר כל כלי מותאם למטרה שלה הוא מיועד. בחברות מודרניות החקלאיים החליפו את הכלים מסורתיים במיכון מתקדם יותר.
* הכנת האדמה – האת משמשת לחפירה והעברת אדמה. המעדר משמש לעידור וחפירה של הקרקע. מחרשה משמשת לחרישת הקרקע ברמה עמוקה, הקלטרת לרמה בינונית והמשדדה לפני השטח. המערג משמש לסימון הקרקע לפני הזריעה.
* איסוף היבול – קציר של שיבולים נעשה על ידי מגל או חרמש. מגרפה יכולה לשמש לאיסוף עלים ושיבולים מהקרקע. קלשון משמש להרמה וזריקה של חומרים.

## סיכונים מקצועיים
ישנם מספר סיכונים מקצועיים לאנשים העוסקים בחקלאות – חקלאים עובדים ביומיום עם מכונות כבדות ובעלי חיים גדולים אשר יכולות במקרים מסוימים לגרום למוות או לפגיעה חמורה. החשיפה הממושכת לקרני השמש גורמת לנזקים הדרגתיים לעור של חקלאים אשר נמצאים מדי יום במשך שעות ממושכת בשמש.

## ראו גם
*פלאח
*כפר
*חווה חקלאית

## קישורים חיצוניים

* 

## הערות שוליים

*
*
קטגוריה:מקצועות החקלאות
Soulseek

**סולסיק** היא תוכנה לשיתוף קבצים באינטרנט. התוכנה פותחה על ידי ניר ארבל,ממפתחי "נאפסטר". בדומה ל"נאפסטר", רשת זו מסתמכת על שרת מרכזי אחד ועובדת בשיטת (P2P (Peer to peer. סולסיק שונה מרוב תוכנות שיתוף הקבצים האחרות בכך שהיא מאפשרת להוריד תיקי קבצים ולא רק קבצים בודדים. התוכנה פועלת עד היום ומשמשת בעיקר להעברת מוזיקה.

סולסיק מציעה חדרי צ'ט בהם המשתמשים השונים דנים בנושא הקבצים אותם הם מורידים. רוב החדרים מוקדשים לסגנונות מוזיקליים או אזורים גאוגרפיים. התוכנה גם מאפשרת לראות את תיקיות השיתוף של משתמשים ספציפיים.

## היסטוריה
סולסיק נוצרה לראשונה בסביבות שנת 2000, המשתמשים הראשונים היו בעיקר אנשים בקהילת ה-IDM. והמוזיקה שהייתה בעיקר בתחילת ימיה של התוכנה הייתה מוזיקה אנדרגראונד אלקטרונית ושיתפה הרבה מוזיקה שיצרו המשתמשים של התוכנה. היזם ניר ארבל היה משחרר גרסאות חדשות בתדירות גבוהה בתגובה לבקשות של המשתמשים. נתוני שימוש רשמיים של התוכנה לא פורסמו אך בשנת 2002, לאחר סגירת אתר שיתוף הקבצים Audiogalaxy אשר היה פופולרי באותה תקופה, סיפר ניר ארבל בראיון כי באותו זמן הצטרפו לתוכנה כמיליון משתמשים חדשים ובשעות שיא של התוכנה ישנים כ-80-100 אלף משתמשים.

בשנת 2002 הקימו מפיקים מוזיקליים אשר היו חלק מקהילת המשתמשים בתוכנה חברת תקליטים בשם סולסיק רקורדס שהתמחתה במוזיקה אלקטרונית.

סולסיק יצרה בתוכה קהילות של חובבי מוזיקה, חדרי הצ'אטים בתוכנה אפשרו למשתמשים בעלי טעם מוזיקלי דומה לדון אחד עם השני על מוזיקה לשתף שירים ואלבומים פחות מוכרים. בשנת 2004 נערך מפגש של משתמשי סולסיק מכל העולם באוגסבורג, גרמניה. מפגשים כאלו עדיין נערכים במסגרת פסטיבל האמנות הדיגיטלית Lab30 בעיר.

בשנת 2008 הוגשה תביעה על ידי שתי קבוצות של חברות תקליטים צרפתיות אך התוכנה עדיין פועלת עד היום.

## מבנה התוכנה
### שרת מרכזי
לתוכנה שני שרתים מרכזיים, הראשו שתומך בגרסה המקורית והשנה שתומך ברשת החדשה יותר של התוכנה. שני השרתים משמשים בעיקר לתיאום חיפושים ואירוח חדרי צ'אטים. העברת הקבצים נעשית בין משתמשים ולא על שרתי התוכנה, בדומה לנפסטאר.

### חיפוש
משתמשים יכולים לחפש פריטים שונים, התוצאות חוזרים למשתמש בצורת רשימת קבצים ותיקיות, את המשתמשים המשתפים כל קובץ ואת מהירות ההורדה הממוצעת של כל משתמש.

### מקור יחיד להורדה
התוכנה עובדת באותה שיטה כמו נאפסטר, ההורדה מתבצעת ממשתמש אחד ולא מכמה משתמשים במקביל. על כן אם המשתמש מתנתק מהתוכנה - הצד השני לא יכול להמשיך להוריד וצריך לחכות שהמשתמש בצד השני יתחבר מחדש. כמו כן, אם המשתמש בצד השני משתף באותו הרגע קבצים למשתמשים אחרים, יש לעמוד בתור להורדה מאותו משתמש. התוכנה מאפשרת גם לראות אילו קבצים שיתפת ומי המשתמש שהוריד אותם. משתמש אשר אינו משתף בעצמו קבצים ומוריד קבצים ממשתמשים אחרים עלול להיחסם.

### פרופיל משתמש
לצד כל משתמש מופיע דגל המדינה אותה הכניס לפרופיל שלו והתוכנה מאפשרת לשמור משתמשים פייבוריטים ולכתוב הערות ליד שמם (לעיתים כדי לציין איזה סוג מוזיקה אותו משתמש משתף), התוכנה מאפשרת לכל משתמש להגביל ולשתף קבצים רק לאחר בקשת אישור ממשתמש אחר.

### חדרי צ'אט
החלון הראשי של התוכנה בנוי ממספר רב של חדרי צ'אטים, אלו בדרך כלל מחולקים לז'אנרים ותתי ז'אנרים רבים וכמו כן שמות של מדינות או שפות שונות וכך יכולים המשתמשים לדון אחד עם השני על מוזיקה. חדרי הצ'אט מאפשרים גם לראות את החברים בכל צ'אט וכך יכול המשתמש לשער כי משתמשים אלו מתעניינים בנושא הצ'אט ולחפש את המוזיקה אותם הם משתפים.

## קישורים חיצוניים

* 
* אתר הבית של סולסיק
* סולסיק רקורדס באתר Discogs

## הערות שוליים

קטגוריה:שיתוף קבצים
קטגוריה:תוכנות שהושקו ב-2002
גאזטיר

**גאזטיר** הוא מילון או אינדקס גאוגרפי שבו מופיעה רשימת ערכים גאוגרפיים ונתונים שונים לגביהם. גאזטיר עשוי להיות נספח למפה או לאטלס או מקור בפני עצמו.

## ראו גם
* הגאזט האנטארקטי המשווה SCAR

## קישורים חיצוניים

* 
* 

*
קטגוריה:ערכים שבהם תבנית בריטניקה אינה מתאימה
קטגוריה:ספר
קטגוריה:גאוגרפיה
המוזיאון לאומנויות ולמקצועות

[שמאל|ממוזער|200px|[מטוטלת פוקו תלויה ממרכז כיפת הכנסייה לשעבר, במוזיאון לאמנויות והמקצועות]]
**מוזיאון האֻמָּנוּיות והמקצועות** (בצרפתית: Musée des Arts et Métiers) הוא מוזיאון הממוקם בפריז, צרפת, ובו שוכן האוסף של הקונסרבטואר הלאומי לאֻמָּנוּיות ולמקצועות (Conservatoire National des Arts et Métiers, CNAM – מוסד צרפתי להשכלה גבוהה המוקדש לקידום המחקר המדעי והתעשייתי).

## היסטוריה
המוזיאון נוסד בשנת 1794 כמחסן לשימור מכשירים והמצאות מדעיים, על-פי הצעתו של אנרי גרגואר (Henri Grégoire), ראש מנזר ואחד ממנהיגי המהפכה הצרפתית, להקים "מחסן עבור מכשירים, מכונות, מודלים, כלים, רישומים, תיאורים וספרים בכל תחומי האומנויות והמסחר". המוזיאון נפתח רשמית בשנת 1802.

מאז היווסדו, שוכן המוזיאון במנזר הנטוש של סן-מרטן-דה-שאן (Saint-Martin-des-Champs) שברחוב ראומור (Rue Réaumur), ברובע השלישי של פריז. יסודות המבנה הרומנסקי הונחו בסביבות 1059, והכנסייה הוקדשה ב-1067, אך לאחר המהפכה ננטש המקום. בשנות התשעים של המאה ה-20 עבר המוזיאון שיפוצים נרחבים, ונעשו תחתיו חפירות ארכאולוגיות. החפירות חשפו בית קברות גדול, ובו כמאה ארונות קבורה מגבס, מהמאות השישית ועד התשיעית לספירה.

המוזיאון, שפורס את תולדות הטכנולוגיה, בנוי סביב שבעה נושאים מרכזיים: מכשירים מדעיים, חומרים, בנייה, תקשורת, אנרגיה, מכניקה ותחבורה. כמו כן, התצוגה מחולקת לארבעה פרקי זמן מרכזיים: לפני 1750, בין השנים 1750–1850 (הולדת המכניזם), 1850-1950 (התפשטות התיעוש), ומאז 1950 ועד ימינו (שינויי העולם בן זמננו).

באוסף מוצגים מכשירים היסטוריים שונים, למן האצטרולב, מכונת הדפוס ומכשירי ניווט, חישוב ומדידה מוקדמים, דרך מעבדות מחקר של מדענים מפורסמים כלבואזיה, מכוניות ראשונות, אב-טיפוס של כלי טייס מהמאה ה-19, מצלמות ישנות, אוטומטים לנגינה, ועד מכשירים מדעים מהמאה ה-20.

באוסף המוזיאון נכללה גם מטוטלת פוקו, אך היא הועברה לפנתאון בשנת 1995, וכעת מוצג בו העתק. 

בחצר המוזאון מצוי העתק של פסל החירות ובתוך המוזיאון נמצאים מספר דגמים שלו.

המוזיאון מופיע בספרות ברומן המטוטלת של פוקו מאת אומברטו אקו, שם נפתחת עלילת הספר, ושם מתרחשת סצנת השיא שלו. 

למוזיאון תחנת מטרו סמוכה, הנושאת את שמו (**Arts et Métiers**), ועוברים בה קווי הרכבת 3 ו-11, כאשר רציפי קו 11 מעוצבים ברוח הטכנולוגיה של המאה ה-19.

## תמונות נוספות

### מצלמות היסטוריות באוסף התקשורת

 
## קישורים חיצוניים

* 

* המוזיאון לאמנויות ולמקצועות

## הערות שוליים

קטגוריה:פריז: כנסיות
אמנויות
קטגוריה:הרובע השלישי של פריז
קטגוריה:פריז: מבנים היסטוריים
קלטניסטה

**קלטניסטה** (באיטלקית: **Caltanissetta**; בסיציליאנית: **Nissa**) היא עיר בסיציליה שבאיטליה, ומשמשת כבירת נפת קלטניסטה. העיר, שבה 60,692 תושבים, הוקמה על ידי הפיניקים ב-406 לפנה"ס, בשם "קסטרה ניסיה" (Castra Nissia) שמשמעו, "ארמון הנשים". העיר נכבשה בשנת 829 על ידי המוסלמים, שכינו אותה "חאלד-א-ניסה" (Khalad an-Nisa). בשנת 1086 נכבשה העיר על ידי הנורמנים. תקופת הזוהר של העיר הייתה בעת בה שגשגה באזור זה כריית הגפרית. המכרות הפסיקו פעילותם ב-1988. זוהי העיר ה-14 בגודלה באיטליה לפי שטח, העיר השישית בגובהה באיטליה לפי גובה (568 מ'), הגובה השני בגובהו בסיציליה אחרי העיר אנה. 

## ערים תאומות
לעיר 2 ערים תאמות:

* 
* 

## קישורים חיצוניים

* 
* 

## הערות שוליים

קטגוריה:סיציליה: ערים
קטגוריה:פיניקים: מושבות
מאמן

[ממוזער|250px|מאמן קבוצת [פוטבול אוסטרלי מדריך את שחקניו]]
בספורט, **מאמן** הוא אדם המדריך ספורטאי או קבוצת ספורטאים, מייעץ להם ומנהל את פעולותיהם כאשר הם מתכוננים לתחרות ספורטיבית, ובזמן שהם משתתפים בה בפועל. חלק מהמאמנים עסקו בענף בו הם מתמחים כספורטאים מקצוענים. לכל הפחות שיחקו בענף בו הם מאמנים עד גיל נוער. ברוב ענפי הספורט המאמנים צריכים לעבור הכשרה מקצועית כדי לעסוק בכך. כמו קורס הפרו בענף הכדורגל.

## תפקידי המאמן
המוטל על המאמן משתנה מענף לענף וממקום למקום. בדרך כלל תפקידו כולל את:
* התוויית הטקטיקה והאסטרטגיה המתאימה לכל משחק או תחרות, בהתאם ליריב ולנסיבות המשתנות.
* בחירת התחרויות שבהן ישתתף הספורטאי או הקבוצה, בענפי ספורט שבהם קיימת האפשרות לבחור (כגון טניס).
* בחירת משטר האימונים הפיזי, התרגילים וההכנות שיבצעו הספורטאים, במטרה להביא אותם לשיא ברגע הנכון, לחלק נכון את מאמציהם ולמנוע פציעות.
* בחירת ההרכב המתאים לכל תחרות או משחק, בענפי ספורט קבוצתיים, כגון כדורגל או כדורסל, וביצוע חילופים תוך כדי ההתמודדות, אם הם מותרים.
* הטלת משמעת על הספורטאים.

## מקומו בארגון
ארגונים ספורטיביים מודרניים כוללים בתוכם מבנה ארגוני מורכב, על פי רוב היררכי, שכולל יותר ממאמן אחד, ומחלק את תחומי האחריות בין נושאי התפקידים השונים. בייחוד אמורים הדברים במועדוני ספורט מקצוענים.

במסגרת מבנה היררכי זה, פועלים ביחד בדרך כלל **מאמן ראשי**, יחד עם עוזרי מאמנים ומאמנים ייעודיים כגון מאמני שוערים בכדורגל, או כאלו שאחראים על כושר גופני. ישנם מאמנים המופקדים על מחלקות הנוער וקבוצות המשנה של מועדוני ספורט, כמו גם כאלה שמאמנים נבחרות לאומיות בגילאים שונים.

בארגונים מסוימים, כמו בקבוצות הכדורגל בבריטניה, מקובל מודל שמקנה למאמן הראשי סמכויות נרחבות יותר, הגולשות גם להיבט הכלכלי-ניהולי של הקבוצה. מאמן כזה אף נקרא לעיתים מנהל או **מנג'ר**. ברוב מועדוני הספורט הבכירים בעולם, יש איש מקצוע הנמצא מעל המאמן הוא ה**מנהל המקצועי** (Gerenal Manager באנגלית) שאחראי בעיקר על הבאת רכש מקצועי הן של שחקנים והן של אנשי אימון. לעיתים את העבודה השוטפת מול השחקנים באימונים עושים עוזרי המאמנים, בעוד המאמן הראשי עסוק בעיקר בהכנה הטקטית למשחקים. 

מקובל שעל הספורטאים לנהוג יראת כבוד מסוימת במאמן, שמתבטאת בין השאר בפנייה אליו כ"המאמן" ולא בשמו. יחס זה נובע בחלקו מכפיפות הספורטאים למאמן, ובחלקו מעובדת היות המאמן, ברוב הגדול של המקרים, מבוגר מהספורטאים אותם הוא מדריך.

## כדורגל

בכדורגל, המאמן אחראי על העברת האימונים בין המשחקים, על קביעת המערכים וההרכבים למשחק וניהול המשחק עצמו (חילופים, טקטיקות וכו'). במהלך משחק הכדורגל על המאמן להיות באזור הטכני של קבוצתו.

כדי לאמן במשחק רשמי של אופ"א או בליגה הראשונה במדינה החברה באופ"א, על המאמן להיות בעל תעודת פרו של אופ"א. בישראל קיימת חובה לעבור הסמכה במכון וינגייט או הסמכה מקבילה במוסד בעולם בשביל לאמן בכל מסגרת ובכל קבוצת גיל.

## ראו גם
* מנהל ספורטיבי
* מאמן זמני
* עוזר מאמן

## קישורים חיצוניים

* ציטטות על מאמנים, ויקיציטוט

*
קטגוריה:מקצועות הספורט
תיאטרון האבסורד

**תיאטרון האבסורד** (בצרפתית: "**Le Théâtre de l'Absurde**") הוא סוגת תיאטרון אשר החלה להבשיל בתחילת שנות ה-40 של המאה ה-20 וצמחה בצרפת. המונח מתייחס למספר מחזות שהופיעו בשנות ה-40, ה-50 וה-60 באירופה ולסגנון באופן כללי.

מחזאים שחוו את התפרקות הסדר וההיגיון המוכרים בזמן מלחמת העולם השנייה החלו ליצור לאחריה תיאטרון שידבר על החוויה של עולם ללא אלוהים – עולם ללא משמעות, ללא מטרה שמכוונת את חיי האדם. העולם נראה כעומד על סף השמדה מוחלטת, והמחזאים ניסו לתת ביטוי לאימה שחש האדם ברגעים שעוד נותרו לו להעביר את חייו בהם.

החידוש והמהפכה של מחזאי האבסורד לא היה רק בתוכן, ובנושאים שעליהם כתבו אלא גם בצורניות של מחזות האבסורד: הם יצרו דימויים על הבמה שאינם מחקים את המציאות שמחוץ לתיאטרון אלא יוצרים דימוי תיאטרוני שקיים אך ורק על הבמה.

את המונח טבע מרטין אסלין בספרו "תיאטרון האבסורד" (1961), שבו הוא מתייחס בין השאר בהרחבה ליצירותיהם של סמואל בקט, הרולד פינטר, אז'ן יונסקו ואדוארד אלבי, שהיו היוצרים המרכזיים המזוהים עם זרם זה. בהקדמה לספר מתייחס אסלין לאבסורד כתופעה אוניברסלית ומביא לראיה לכך שמחזהו של בקט "מחכים לגודו" הצליח להשפיע על קבוצת אסירים שראתה אותו.

הפירוש המילולי של המילה "אבסורד" הוא מחוץ לכל סדר או הרמוניה מקובלת. בהתאם, תיאטרון האבסורד הוא תיאטרון המתאר את מצב האדם בעולם חסר סדר.

לידתו של האבסורד היא בספרות. אלבר קאמי וז'אן-פול סארטר ממשיכי זרם האקזיסטנציאליזם הולידו מתוכו את האבסורד. האבסורד מראה ניצניו לראשונה בספרו של אלבר קאמי "המיתוס של סיזיפוס". האבסורד מסמל דיס-הרמוניה, זוהי למעשה פילוסופיה חילונית אנטי-דתית שבאה להגדיר לאדם את מקומו בתוך ה'אין', בתוך ה'ריק'.

את דעיכתו של תיאטרון האבסורד ניתן לסמן בסוף שנות השישים של המאה ה-20.

## ראו גם
*סלאבומיר מרוז'ק

## לקריאה נוספת

* מרטין אסלין, **תיאטרון האבסורד**, תרגם: אליקים ירון, זמורה-ביתן, 1985. 
* Enoch Brater (ed.), Ruby Cohn (ed.), **Around the Absurd: Essays on Modern and Postmodern Drama**, University of Michigan Press, 1990 

* דניס שרביט, תיאטרון האבסורד: התחלות, בהוצאת סל תרבות ארצי - משרד החינוך, 2006.
* Michael Y. Bennett, **Reassessing the Theatre of the Absurd: Camus, Beckett, Ionesco, Genet, and Pinter**, Palgrave Macmillan, 2011 
* Michael Y. Bennett, **The Cambridge Introduction to Theatre and Literature of the Absurd**, Cambridge University Press, 2015 

## קישורים חיצוניים
* 
* 
* 

*
קטגוריה:סוגות בימתיות
קטגוריה:אקזיסטנציאליזם
קטגוריה:מושגים באסתטיקה
קטגוריה:מושגים בתורת ההכרה
אבי דה קוואנט

**אַבִּי דֶה קְוַאנְט** (בהולנדית: **Abbie de Quant**) היא חלילנית הולנדית, מלמדת חליל באקדמיות למוזיקה של אמסטרדם ואוטרכט ולה תוכנית קונצרטים דו-שנתית משלה בקונצרטחבאו של אמסטרדם.

למדה אצל קס ורהל באקדמיה למוזיקה של טילברך וסיימה את לימודיה בהצטיינות יתרה. למדה בכיתת אמן של סוורינו גצלוני בסיינה, שם קבלה תעודת "די אונורה".

כסולנית ניגנה עם מרבית התזמורות של הולנד ותזמורות רבות מחוצה לה. היא מופיעה עם הפסנתרנים אליזבת ון מלדה, רודולף ינסן וברט ברמן, נגנית העוגב מסומי נגסווה והסופרנית יאני פרנגר.

בין תלמידיה הרבים החלילנים קרולניה אנסינק ופליסיה ון דן אנד.

## קישורים חיצוניים
* 

* אבי דה קוואנט, רשימות על פרנץ שוברט

קטגוריה:חלילנים הולנדים
קטגוריה:אמסטרדם: אישים
קטגוריה:חלילניות
קטגוריה:הולנדיות שנולדו ב-1946
קטגוריה:הולנדים שנולדו ב-1946
יוסף ברזילאי

**יוסף ברזילאי** (6 בדצמבר 1905 - 26 בדצמבר 2004) היה ראש המועצה המקומית עפולה בשנים 1950-1945.

## חייו
ברזילאי נולד בבוריסלב, פולין ליהושע וטויבה איינזשטיין. בן למשפחת חסידים. בילדותו הוא קיבל חינוך מסורתי, סיים בית ספר תיכון בעירו ולמד בבית הספר הגבוה לסחר חוץ בלבוב. מגיל צעיר היה פעיל בצעירי ציון וייסד את סניף גורדוניה בעירו. ב-1926 הפסיק לימודיו ועלה לארץ ישראל. ראה עצמו כמממש חזונו של א.ד. גורדון.

התיישב ברחובות והיה חבר בקבוצת שילר. לאחר שפרש מהקבוצה עבד כפועל שכיר בפרדסים. שימש מזכיר מועצת פועלי נס-ציונה בשנים 1941-1935 והיה חבר מפקדת "ההגנה" במקום. ב-1941 העתיק מקום מגוריו לעפולה. בנובמבר 1945 התמודד בראשות רשימת ההסתדרות בבחירות למועצה המקומית של עפולה. 
כיהן כראש המועצה המקומית בשנים 1950-1945. שנים אלה היו סוערות בשל המאבק נגד ממשלת המנדט והקמת מדינת ישראל.
עשה רבות להרחבת שטח השיפוט, פיתוח רשת החינוך, שיפור אספקת המים, הקמת עפולה עילית ושיכון גאולים.

בשנים 1972-1951 היה מנהל מחוז העמק של קופת חולים ופעל להקמת רשת מרפאות ומתן שירותים רפואיים בכל יישובי עמק יזרעאל, עמק בית שאן והגליל התחתון.

לאחר פרישתו לגמלאות פעל להקמת העמותה למען הקשיש ומועדון הגמלאים בעפולה.
בשנת 2002 פרסם את ספרו האוטוביוגרפי "ואלה תולדות יוסף".
נפטר בשנתו ה-100, בדצמבר 2004. לאחר מותו נקבע רחוב הכניסה לבית החולים "העמק" על שמו.

## קישורים חיצוניים
* סיפורים וזכרונות של יוסף ברזילאי מאתר "שילרנטו"
* על יוסף ברזילאי באתר עיריית עפולה.

## הערות שוליים

קטגוריה:ישראלים ילידי פולין
קטגוריה:חברי צעירי ציון
קטגוריה:חברי גורדוניה
קטגוריה:מזכירי מועצות פועלים
קטגוריה:ראשי עיריית עפולה
קטגוריה:סגל ארגונים רפואיים בישראל
קטגוריה:אישים הקבורים בעפולה
קטגוריה:ישראלים שנולדו ב-1905
קטגוריה:ישראלים שנפטרו ב-2004
אנה (עיר)

**אנה** (באיטלקית: **Enna**, בסיציליאנית: **Castruianni** או **Castrugiuvanni** או **Castrijanni** או **Castrujanni** או **Castriianni**) היא עיר באיטליה, בירת מחוז אנה שבסיציליה. בעיר 28,476 תושבים.

## היסטוריה
העיר נוסדה בשנת 664 לפני הספירה על ידי הפיניקים. הפיניקים קראו לה "אנה" (איטלקית: Enna), מקור שמה במילה פיניקית שמשמעה "חינה". בשנת 859 נכבשה העיר על ידי המוסלמים, ששינו את שמה ל-"קסר ינה" (איטלקית: Kasr Janna). בשנת 1086 נכבשה העיר על ידי הנורמנים, הם קראו לה "קסטרוג'ובאני" (באיטלקית: Castrogiovanni), משמעות השם היא "ארמון ג'ובאני". בשנת 1927, החזיר בניטו מוסוליני לעיר את שמה המקורי.

## קישורים חיצוניים

* 
* 

## הערות שוליים

קטגוריה:סיציליה: ערים
קטגוריה:פיניקים: מושבות
אזארקה

**אל-אזארקה** (בערבית: الازارقة) הוא הזרם הרדיקלי ביותר אשר התפלג מכת הח'וארג'. בני הזרם קרויים על שמו של נאפע בן אל-אזרק אשר חי ומת בעיראק בשנת 688 לספירה. האזארקה הקימו להם ישות פוליטית בעיר בצרה בדרום עיראק. מהעיר בצרה ניהלו פשיטות צבאיות נגד הערים הסמוכות והצליחו לכבוש ערים מרכזיות באיראן כגון העיר אהוואז והעיר כרמאן עוד בסוף המאה השביעית לספירה. בכך הפך אזור ח'וזיסטאן למקום התיישבותם העיקרי עד המאה השמינית כאשר הוכנעו לבסוף על ידי השלטון העבאסי. האזארקה ראו שהשימוש בכוח הצבאי הוא האמצעי החשוב כדי להשיג את מטרותיהם הפוליטיות והדתיות. בכך הם התמרדו ללא הרף נגד השלטונות המרכזיים לאורך המאה השביעית והשמינית לספירה. אי רצונם להתאים את האידאולוגיה שלהם למציאות הפוליטית ורצונם לאכוף את האידאולוגיה שלהם בכוח על שאר המוסלמים ואמונתם ששאר המוסלמים הם כופרים, גרמה לכך שהשלטון המרכזי הצליח להצדיק את המלחמות נגדם גם בסיוע מצד חכמי דת סונים ושיעים. בנסיבות כאלה, בני הזרם נכחדו עוד לפני המאה ה-12 לספירה.

## אמונתם הדתית והפוליטית
בני הזרם ראו בפסוקי הקוראן חוקים אלוהיים שחייבים כלל המוסלמים ליישם אותם כלשונם. לפיכך הם לא קיבלו עליהם את הפרשנויות הפוליטיות והחברתיות של הקוראן שקיימות אצל הסונים והשיעים. האזארקה ראו בפרשנויות אלה סטייה מן האסלאם עצמו, כאשר טענו שהסונים והשיעים רצו להתאים את הקוראן למציאות הפוליטית והחברתית של המוסלמים באותה תקופה. לטענתם, כדי להתמודד עם המציאות הקיימת, חייבים המוסלמים לאכוף את חוקי הקוראן כלשונם. אולם אין להם להתאים אותם לפי שיקולים חברתיים ופוליטיים. לפיכך, ראו את עצמם שהם המוסלמים היחידים בעולם וראו שאר בני הזרמים ככופרים אשר המירו את דתם מאסלאם. בנוסף לכך, טענו שחייב כל אדם שמעוניין לקבל על עצמו את האידיאלוגיה הדתית של האזארקה להגר לתחומי שלטונם הדתי ולהילחם באויביהם השיעים והסונים. אמונתם בקוראן כמקור יחידי לחוקי האסלאם גרם להם לשלול מצוות דתיות רבות שהתגבשו במשפט המוסלמי ובכך הפכו החוקים הדתיים שלהם שונים בהרבה מן החוקים הדתיים של השיעים ושל הסונים.

## מורשתם כיום
בעת החדשה, האזארקה מופיעים בשיח הפוליטי בעולם המוסלמי, בעיקר כדי לתקוף תנועות רדיקליות. לאחר פיגועי 11 בספטמבר, נטען על ידי חכמי דת שהתנגדו לאוסאמה בן לאדן, שבן לאדן אימץ את האידאולוגיה של האזארקה. חלק מן השיעים בעיראק טענו שאבו מוסעב א-זרקאווי השתייך לאזארקה כאשר ניצלו את הדמיון המילולי בין השם שהתפרסם בו ובין המילה אזארקה.

## ראו גם
* קראים

קטגוריה:ח'וארג'
יעקב אורי

**יעקב אוּרי** (**זסלבסקי**) (3 במרץ 1888 – 26 ביולי 1970) היה ממייסדי נהלל וחבר הכנסת מטעם מפא"י בכנסת השנייה.

## קורות חיים
נולד בעיירה פרוחורובקה שלחופי הנהר דנייפר, שבפלך פולטבה, בתחום המושב היהודי של האימפריה הרוסית (כיום באוקראינה). אביו יהודה זסלבסקי היה רב בלפאטיחא ואמו בתיה הייתה בת הרב ליבוש-צבי. בילדותו למד אצל סבו, הרב שמחה בונים זסלבסקי, שהיה רבה של פרוחורובקה, ובגיל 15 עבר לחרסון ולמד בישיבה בעיר. בזמן לימודיו בחרסון למד לבחינות הבגרות ולצידן העביר שיעורים פרטיים (בין שומעי שיעוריו היה משה שרתוק – לימים ראש ממשלת ישראל משה שרת). עלה לארץ ישראל ב-1910.

בימי מלחמת העולם השנייה, עיברת את שם משפחתו – זסלבסקי – לשם עברי, אורי, על שם אחי-סבו, הרב אורי זסלבסקי. בימי המלחמה עבד אורי בבאר טוביה, שם הכיר את אשתו-לעתיד זהבה, בתם של רחל לאה והלל ארקיס.

היה ממייסדי מושב נהלל. היה חבר במפלגות הפועל הצעיר ומפא"י. בשנים 1951–1955 כיהן כחבר הכנסת מטעם מפא"י בכנסת השנייה. שימש כעורך ירחונה של תנועת המושבים – "תלמים".

## כתביו
* **פנטזיה בקבוץ**, [תל אביב: חמו"ל, תש"-?].
* **עשר --- עשרים --- שלשים ---**: מערכון ב-4 תמונות, משתתפים 7 נפשות, [תל אביב: חמו"ל, תש"-?].
* **דרכנו**: סדרת הרצאות על מושבי עובדים, תל אביב: הוצאת תנועת המושבים והארגונים, תש"ו.
* **בחרבות ובאתים**, [תל אביב]: שרות התרבות של צבא הגנה לישראל, [תש"ח?].
* **בנתיבי מושב העובדים**, ירושלים: המחלקה לענייני הנוער והחלוץ של ההסתדרות הציונית, תש"י.
* **שרשים במולדת: מסע במושבי עולים חדשים בישראל**, ירושלים: ר’ מס, תשי"א.
* **המחרשה:**, מחזה בשלש מערכות ואפילוג, תל אביב: [חמו"ל], תשי"ד.
* **אנחנו מבטיחים**, תל אביב: [חמו"ל], תשי"ד.
* **חבלי תקומה: מסכת לשנת העשור** (לחגיגה אזורית), [ירושלים: חמו"ל, תשי"ח].
* **בנתיבי ישראל: רשמי סיור בדרום ובארץ הנגב**, תל אביב: עמיחי, תשי"ט–1958.
***שיחות על חגים ומועדים בישראל**, תל אביב: עמיחי, תשכ"ב–1961.

* **כתבים נבחרים** (שני כרכים), תל אביב: הוצאת תנועת מושבי העובדים בישראל, תשכ"ז–1967.

## קישורים חיצוניים

* 
* 
* 
* 
* 

## הערות שוליים

קטגוריה:חברי הכנסת מטעם מפא"י
קטגוריה:חברי אספות הנבחרים
קטגוריה:אנשי העלייה השנייה
קטגוריה:חברי הפועל הצעיר
קטגוריה:מייסדי נהלל
קטגוריה:נהלל: חברי הכנסת
קטגוריה:חברי הכנסת השנייה
קטגוריה:חברי הכנסת: חקלאים
קטגוריה:חקלאים ביישוב
קטגוריה:אישים הקבורים בבית הקברות בנהלל
קטגוריה:ישראלים שנולדו ב-1888
קטגוריה:ישראלים שנפטרו ב-1970
שנאפי

**שנאפי התנין הקטן** (בגרמנית: **Schnappi, das kleine Krokodil**) הוא דמות מצוירת גרמנית של תנין מצרי.

## היסטוריה
דמותו של שנאפי הופיעה לראשונה ב-2001, בפרק בסדרת הטלוויזיה Sendung mit der Maus (המופע עם העכבר). השיר שהופיע בפרק, "שנאפי, התנין הקטן", הגיע בינואר 2005 למקום הראשון במצעד הפזמונים בגרמניה, וזכה להצלחה רבה גם באוסטריה, שווייץ, בלגיה, הולנד, נורווגיה ושוודיה.

בעקבות הצלחת השיר, נוצר ב-2005 פרויקט מוזיקלי שכלל שני אלבומים.

הזמרת שדובבה את הדמות ובצעה את השירים היא ג'וי גרוטמן. היא בצעה את השיר הראשון בגיל חמש, והקליטה את האלבומים כשהייתה בת תשע. היא אחייניתה של איריס גרוטמן, שהלחינה את השירים. בהופעות חיות היא חלקה את הבמה עם דמות בתלבושת תנין.

## ישראל
השיר הושמע במשימה בה השתתפו אליאב אוזן ואלדד גל-עד, בתוכנית המציאות "האח גדול" עונה 6 (2014).

## דיסקוגרפיה
### אלבומים
*שנאפי וחבריו (Schnappi Und Seine Freunde), פולידור רקורדס, 2005.
*Schnappi's Winterfest, פולידור רקורדס, 2005.

### סינגלים
*Schnappi, das kleine Krokodil.
*Ein Lama in Yokohama (למה ביוקוהמה).
* Jing Jingeling Der Weihnachtsschnappi.

## קישורים חיצוניים

* 
* 

## הערות שוליים

קטגוריה:דמויות אנימציה
קטגוריה:דמויות טלוויזיוניות
קטגוריה:בעלי חיים בדיוניים
קטגוריה:זמרים בדיוניים
קטגוריה:תנינאים בתרבות
בריאן יוזנה

**בריאן יוזנה** (אנגלית: **Brian Yuzna**; נולד ב-30 באוגוסט 1949) הוא במאי קולנוע, תסריטאי ומפיק קולנוע אמריקאי. 

יוזנה גדל בניקרגואה, פוארטו ריקו ופנמה לפני שהתיישב בארצות הברית בשנות השמונים.

## ביוגרפיה
יוזנה נולד בפיליפינים. יצירתו הקולנועית מתרכזת בעיקר בסוגת האימה, עם גיחות קלות למדע בדיוני. הוא מעריץ גדול של ה.פ. לאבקרפט (כמו ידידו ועמיתו סטיוארט גורדון) ועיבד כמה מסיפוריו לקולנוע.
לאחרונה הקים יוזנה, יחד עם המפיק חוליו פרננדז, בית הפקות בשם "פנטסטיק פקטורי" תחת חברת ההפקה הספרדית פילמקס. מטרת המיזם היא ליצור סרטי סוגה (אימה, מדע בדיוני, פנטזיה) בתקציב צנוע, המיועדים לשוק הבינ"ל (משמע דוברי אנגלית) תוך כדי שימוש בכישרונות מרחבי העולם ופיתוח כישרונות מקומיים.

## פילמוגרפיה

* *Romasanta* (2004) - מפיק
* *Rottweiler* (2004) - במאי ומפיק

## קישורים חיצוניים

* פנטסטיק פקטורי

קטגוריה:במאי קולנוע אמריקאים
קטגוריה:אמריקאים שנולדו ב-1949
אופורטוניזם

[שמאל|ממוזער|200px|פורטרט של [ויקטור אנרי רושפור, מרקיז רושפור-לוסה|אנרי רושפור, מי שהכניס את המונח "**אופורטוניזם**" ללקסיקון הפוליטי. הפורטרט צויר על ידי אדואר מאנה.]]
[ממוזער|שמאל|200px|[קורמורן גדול חוטף דג מקרובו. חומסנות היא דוגמה לאופורטוניזם בטבע ומספר חיות מומחות להתנהגות זו.]]

**אוֹפּוֹרְטוּנִיזְם** או **הִזְדַּמְנְנוּת** היא דפוס התנהגות המאופיין בניצול הזדמנויות מרבי, לעיתים תוך ויתור או שינוי המטרה הראשונית לפי מה שנראה כנוח יותר להשגה.
## אטימולוגיה
המקור האטימולוגי של המילה נגזר משמו של אל המזל הרומי, פורטונוס (Portunus). מלחים שחיפשו מקום עגינה מוגן מפני סערות התפללו לאל פורטונוס, לכן המילה הרומית לנמל היא "פורטוס" ובקיצור "פורט" וממנה נגזר גם שמו של הנמל הראשי של פורטוגל, פורטו ובכינויו בפי המקומיים, "אופורטו" (״הנמל״). בתקופת ספינות המפרשים, היו בין יורדי הים אשר שהו בנמל, כאלה שלא היה להם יעד מחייב, אלא הפליגו ליעד משתנה, לפי הרוח שנשבה באותה תקופה. יורדי ים אלה, שחיכו לשעת כושר כדי להפליג, כי לא תמיד נשבה הרוח, הפליגו לכיוון אליו נשבה הרוח, לכן כונו "אופורטוניסטים".

## שימוש במונח
### בפוליטיקה
בפוליטיקה מכונים "אופורטוניסטים" או "מִזְדַּמְנֵנִים" אותם פוליטיקאים שמשנים את נאמנותם לאישים, גופים או עקרונות, לפי סיכויי ההצלחה המשתנים. השימוש במילה "אופורטוניסט" עבור פוליטיקאים נעשה לראשונה על ידי העיתונאי והמדינאי הצרפתי אנרי רושפור, בשנת 1869, שהטיח את שם התואר בלאון גמבטה וחבריו, בעקבות שינוי עמדתם הפוליטית.

### ברפואה
ברפואה קיים המונח זיהום אופורטוניסטי על ידי פתוגן המנצל חולשה של מערכת החיסון כדי לתקוף את הגוף.

### בזואולוגיה
בזואולוגיה משתמשים במונח על מיני בעלי חיים המנצלים הזדמנויות טובות לאכילה/קינון/השגת מטרות נוספות מבלי צורך להתמחות במאפיין ספציפי או מבלי לפסול מטרות בהם הם נתקלים. חלק מחיות אלה נטפלות לחיות אחרות לשם כך.

## ראו גם
* כלנתריזם
* תכנון (פעולה)
* אינדיבידואליזם

## לקריאה נוספת
* אורי סלע, **מלה בסלע**, הוצאת כתר

## קישורים חיצוניים

## הערות שוליים

קטגוריה:התנהגות
קטגוריה:אתיקה
קטגוריה:פסיכולוגיה חברתית
קטגוריה:התנהגות האדם
בן זומא

רבי **שִׁמְעוֹן בֶּן זוֹמָה**, המכונה בפשטות **בן זומא**, היה תנא בן הדור השלישי, בתחילת המאה ה-2 לספירה.

## ביוגרפיה
נודע כחברו ובן זוגו ללימודים של שמעון בן עזאי. נחשב לתלמיד חכם גדול, ולפיכך נאמר עליו: .

האגדה המוכרת בה מוזכר שמו של בר־זומא לקוחה ממסכת חגיגה: אחד מן הארבעה שנכנסו לפרדס, ועליו נאמר . עם זאת, אמרות בן זומא מצוטטות רבות ללא יחוס אליו, והן מככבות ב.

עוד נאמר עליו:  כלומר שבקיאותו הייתה במדרש הכתובים והסברת דברי המקרא, באמצעות מציאת מקורות ההלכה הפסוקה בדברי הפסוקים.

הירושלמי כותב שבן זומא ידע לדבר בשבעים לשון. לפי רש"י היה סוחר בעל מעמד והון, ובעלי סחורה חיזרו לפתחו.

הלכות מעטות הובאו בשמו, כשבכולן מודגשת שיטתו בדרישת ההלכה מתוך הכתובים. אחת הבולטות והמוכרות שבפסיקותיו מוזכרת בהגדה של פסח בה מצוין שההלכה היא כמותו ולא כדעת חכמים.

### סמיכה
בספרות חז"ל הוא מכונה בעיקר בכינוי "בן זומה" (בהגייה בבלית: "זומא"), ללא שמו הפרטי 'שמעון' ובדרך כלל ללא התואר "רבי". רש"י פירש שבן זומא לא הגיע לדרגת סמיכה, וכי היה תלמיד צעיר שטרם השלים את הכשרתו התורנית. עם זאת, פרשנים וחוקרים שונים הטילו ספק בפרשנות זו, שכן בן עזאי מוזכר במקורות רבים, כולל משניות, תלמודים ומדרשים, בתואר "רבי".

### הנצחה
בעת החדשה הונצח שמו של בן זומא בשמות רחובות בערים ירושלים, בני ברק ואשקלון.

## ציטוטים בולטים

ציטוט בולט נוסף הוא זה שלפנינו, המהווה אבן יסוד בהקניית נימוסים, הליכות ושליטה רגשית:

מקור נוסף מביא בשמו אמירות של נימוסים והכרת הטוב: 

## לקריאה נוספת

* מאיר וכסמן, **שמעון בן זומא: חייו, דרכו בהלכה, באגדה ובמסתורין**, סט' לואיס, מיזורי, תרפ"ח.

## קישורים חיצוניים

* 
* 
* 

* 

## הערות שוליים

קטגוריה:הדור השלישי לתנאים
קטגוריה:נפטרים במאה ה-2
קטגוריה:יהודים בארץ ישראל במאה ה-2
קיטום מקור

**קיטום מקור** היא הסרת קצה המקור של עופות (לרוב תרנגולות בתעשיית הביצים, אך לעיתים גם תרנגולים בתעשיית הבשר, תרנגולי הודו, ברווזים, שלווים או עופות אחרים) במטרה לצמצם את הנזקים העשויים להופיע כתוצאה מקניבליזם וניקור נוצות בין העופות. שמאל|ממוזער|250px| מקור קטום בתרנגולת מסוג לגהורן לבן

השיטה יושמה לראשונה בראשית שנות הארבעים של המאה העשרים, בקליפורניה. בתחילה התבצע הקיטום באמצעות מבער גז, וזמן קצר לאחר מכן החל השימוש בשיטה המקובלת כיום, של קיטום באמצעות להב ברזל מלובן. שיטות נוספות כמו קיטום קר, כימי או בלייזר, קיימות אך אינן בשימוש נרחב.

קיטום מקורי תרנגולות מתבצע לרוב בשלב מוקדם, בעשרת הימים הראשונים לחייהן. קיטום חוזר מתבצע לעיתים קרובות בגיל עשרה עד ארבעה־עשר שבועות.
## שיטות קיטום
### סכין חם
על ידי מקטמת חשמלית, בשיטה זו נחתך המקור בלהב שחומם ל 650°C-750°C במכשיר דמוי גיליוטינה בין גיל 5 שבועות ל-8 שבועות. לעיתים נדרש קיטום נוסף אם המקור גדל מחדש. טיפול בקפסאיצין לאחר החיתוך מקטין את הגדילה החוזרת של המקור ואת הצורך בקיטום חוזר.

### קרינת אינפרה אדום
בשיטה אוטומטית זו מטופל האפרוח ביומו הראשון. העופות מקובעים וקרינת IR בעצמה של 50-60 וואט ממוקדת בנקודת הקיטום. הקרינה עוברת את השכבה הקרנית ופוגעת בתאים המתחלקים מהם צומח המקור. לאחר 7-10 ימים קצה המקור מתרכך ונשחק בהדרגה.

## השפעה על התרנגולת
מחקרים מסוימים טוענים כי קיטום המקור עלול לגרום לכאבי פנטום וכאבים מתמשכים לאורך זמן אצל העופות. מנגד, מחקרים שונים טוענים כי הכאבים הנגרמים הם קצרי טווח. קיטום בלתי־זהיר עלול להביא לכאבים באכילה ובשתייה לטווח ארוך, ובשל כך לאיבוד משקל.

קיטום המקור הוא כיום הדרך המקובלת ביותר להתמודד עם בעיות של קניבליזם וניקור נוצות, העלולות להתעורר כתוצאה ממספר גורמים, ביניהם צפיפות יתר, מחסור בגירויים סביבתיים או ברפד, גודל להקה גדול מדי, שינויים קיצוניים בסביבת המחיה של העופות, אור חזק מדי, חום, עקה, האכלה במזון מרוכז, הגבלת מזון, גורמים תורשתיים או בריאות לקויה. הנזק כתוצאה מקניבליזם עלול להביא לאובדן מהיר של כרבע מגודל להקה.

בעיות קניבליזם וניקור עלולות להיות חמורות יותר בשיטות גידול אלטרנטיביות, בהן התרנגולות אינן נתונות בכלובים (דוגמת "ביצי חופש"), מכיוון שבשיטות אלו מחזיקים את התרנגולות בקבוצה גדולה יותר, והתפרצויות של ניקור מסוגלות להתפשט באופן נרחב יותר (שכן הופעת בעיית ניקור אצל תרנגולת אחת בקבוצה מובילה לפיתוח הבעיה גם אצל אחרות). כמו כן, החשיפה לאור טבעי, בלולים בהן מתאפשרת לתרנגולות יציאה לחצר, עלולה אף היא להחריף את הבעיה. עם זאת, ניתן להפחית את בעיות הניקור בשיטות אלו עד לרמות שאינן מחייבות קיטום מקורים, על ידי הקפדה על תנאי רווחה נאותים לתרנגולות, אספקה של מקורות צל וכמות גבוהה של רפד וגירוי סביבתי.

בבריטניה נאסר על קיטום מקורים החל משנת 2011, וההתמודדות עם בעיות קניבליזם וניקור תוחלף בהעשרה סביבתית ושיפור תנאי המחיה של העופות. עד כניסת החוק לתוקף, קטימת מקורים תותר רק ללהקות המונות מעל 350 פרטים, בהמלצת וטרינר, ובתנאי שלא יחתך יותר משליש המקור. חוק זה השתנה בשנת 2010 עוד לפני יישומו, כיוון שהובהר שהתוצאות לעופות מאי-ביצוע הקיטום יהיו קשות מאשר מביצועו. במקום זאת נאסר על כל טכניקות הקיטום פרט לאינפרה-אדום. חקיקה נגד קיטום מקורים התקבלה גם בשווייץ, נורווגיה, שוודיה ופינלנד.

## ראו גם
* ברית מילה

## קישורים חיצוניים

*קיטום המקור באתר התוכנית יומן חייתי.
* 

## הערות שוליים

קטגוריה:חקלאות עופות
קטגוריה:אכזריות לבעלי חיים
טרפאני

**טרפאני** (באיטלקית: **Trapani**) היא בירת  נפת טרפאני במחוז סיציליה, שבאיטליה. בטרפאני 70,735 תושבים. היא משמשת גם כעיר נמל.

## היסטוריה
טרפאני נוסדה בשנת 800 לפני הספירה על ידי היוונים. שמה היווני של העיר היה דראפנון (Drepanon) שמשמעותה מגל, בשל צורת הנמל שלה. בשנת 260 לפנה"ס נכבשה העיר על ידי הפיניקים. במהלך המלחמה הפונית הראשונה, העיר נכבשה (בשנת 241 לפני הספירה) על ידי הרפובליקה הרומית.

בשנת 1077 נכנעה העיר לנורמנים, לאחר שאלו השתלטו על כל מקנה העיר.

## אתרים בעלי חשיבות
### כנסיות
* קתדרלת טרפאני סן לורנצו  באיטלקית: Catedrale San Lorenzo
* סנטה מריה דל ג'סו   באיטלקית: Santa Maria del Gesù
* סן אלברטו   באיטלקית: San Alberto
* סן אנדראה   באיטלקית: San Andrea   
* קולג'טה באיטלקית: Collegiata
* סן דומניקו  באיטלקית: San Domenico
* סנטה לוצ'ייה  באיטלקית: Santa Lucia
* סן פייטרו    באיטלקית: San Pietro

## יהודי טרפאני
בטרפאני התקיימה קהילה יהודית עוד מהתקופה הרומית:

* גטו גדול של טרפאני באיטלקית: ג'ודקה (Giudecca)
* בית כנסת גדול של טרפאני באיטלקית: סינגוגה מוסקאה (Sinagoga detta Moschea)

## קישורים חיצוניים

* 
* '''יהודי טרפאני''' 
* 

## הערות שוליים

קטגוריה:סיציליה: ערים
קטגוריה:איטליה: ערי נמל
קטגוריה:איטליה: ערי חוף
קטגוריה:פיניקים: מושבות
קטגוריה:קרתגו
היטומי

**היטומי** (יפנית: ヒトミ, נולדה ב-26 בינואר 1976) היא זמרת יפנית פופולרית, כותבת שירים, בעלת חברת תקליטים ונציגה לזכויות בעלי חיים.

## ביוגרפיה
### ילדותה ונעוריה
היטומי נולדה כהיטומי פורויה (ביפנית: 古谷仁美) בטויצ'יגי, יפן, אך גדלה בעיר קאוואסקי, קנאגאווה. למרבה האירוניה, היטומי לא הצליחה בניסיונה להתקבל למקהלה בבית ספרה.

## דיסקוגרפיה

### DVD
* nine clips 
*nine clips 2 
*LIVE TOUR 2001 LOVE LIFE
*hitomi LIVE TOUR 2002 huma-rhythm
*frozen in time
*hitomi live tour 2004 TRAVELER
*hitomi 2005 10TH ANNIVERSARY LIVE THANK YOU 
*hitomi japanese girl collection 2005～LOVE，MUSIC，LOVE FASHION～
*hitomi LIVE TOUR 2005 Love Angel

## קישורים חיצוניים
* 

קטגוריה:זמרות יפניות
קטגוריה:זמרות פופ יפניות
קטגוריה:יפניות שנולדו ב-1976
קטגוריה:יפנים שנולדו ב-1976
כיכר מסריק

**כיכר מָסָרִיק** היא כיכר במרכז תל אביב-יפו, הנמצאת בסמוך לכיכר רבין. הכיכר נקראת על שם טומאש מסריק, נשיא צ'כוסלובקיה הראשון הנחשב לידיד העם היהודי והיישוב העברי, ואף ביקר בתל אביב הצעירה בשנות ה-20.

## מבנה הכיכר
הכיכר בנויה כשדרה באורך של כ-100 מטר בעלת אופי דומה מאוד לשדרות נוספות בתל אביב, כגון שדרות ח"ן או שדרות בן-גוריון הסמוכות לה. חלקה הצפוני הצר לכדי רחוב דו-סיטרי רגיל, וחלקה הדרומי הרחב, מקנים לשדרה כולה את התואר כיכר. מדרום לכיכר ממשיך הכביש כרחוב המלך ג'ורג'.

במרכז הכיכר גינה ומסביבה נמצאים בתי עסק שונים ובתי קפה רבים, בסמוך לרחוב פרישמן. הכיכר נחשבת לאחת הכיכרות החשובות של העיר הלבנה של תל אביב, וסביבה בנויים כמה בנייני מגורים ב.

## מבנים בכיכר
במרכז הכיכר נמצא מקלט ציבורי המשמש כמועדון חברתי-שיקומי של עמותת אנוש, הפועלת למען בריאות הנפש בקהילה.

בצפון הכיכר ניצב פסלו של האמן מוטי מזרחי, "עמוד בורג וברווזים", שהוצב בה בשנת 1989 בעקבות תרומתו של איש העסקים היהודי-אמריקאי, משולם ריקליס. בשנת 2001 נפתח בכיכר בית הקפה הראשון של רשת "קפה קפה". בצידה הצפוני של הכיכר ניצב בניין אשר שימש בעבר כמשרדי המוסד לביטוח לאומי.

ב-17 בספטמבר 2009 הוצב בחלקה הצפוני של הכיכר, סמוך למזרקה, פסל הברווז של הצייר דודו גבע, שלפני כן הוצב על גג עיריית תל אביב.

## היסטוריה
כיכר מסריק היא מהכיכרות הוותיקות בתל אביב, ונבנתה עם הקמתו של הצפון הישן של העיר.

במהלך "העוצר הגדול" על תל אביב בקיץ 1946, התמקמה בכיכר יחידת צנחנים בריטים.

במהלך מלחמת העצמאות, התארגנו סביב הכיכר שיירות הסיוע לירושלים הנצורה. באחת ההפצצות המצריות על תל אביב נחתה פצצה במרכז הכיכר, וגרמה למותה של תושבת בית הסמוך לכיכר, שיצאה למרפסת על מנת לצפות במטוס.

במהלך מלחמת ששת הימים ירה הצבא הירדני פגזים אל עבר תל אביב בתותחי "לונג טום" שהוצבו צפונית לקלקיליה. שני פגזים פגעו בכיכר מסריק, גרמו למותה של אישה אחת והסבו נזק לבניינים הסמוכים לכיכר.

## גלריה

קובץ:Masaryk square.jpg|כיכר מסריק
קובץ:Hahagana masarik.JPG|רחוב המלך ג'ורג' פינת נצח ישראל
קובץ:Kikar masarik.JPG|מבט מדרום










## קישורים חיצוניים

מסריק
קטגוריה:העיר הלבנה
קטגוריה:הצפון הישן: תחבורה
קטגוריה:רחוב המלך ג'ורג' (תל אביב)
קטגוריה:רחוב פרישמן
קומבה מלה

ממוזער|258x258 פיקסלים|גשר החוצה במהא קומבה מלה שנערכה באללהאבאד בשנת 2013
**מלה** (**Mela**) הוא סוג של יריד, התכנסות של חבורות אנשים, בה כל חבורת אנשים רוצה לרכוש ידע מהחבורות האחרות. לרוב, משתמשים במושג לתיאור התכנסות דתית. למקומות רבים בהודו יש "מלה" משל עצמם.

פסטיבל הכד (בסנסקריט, **קומבה מלה**) נחגג בהודו אחת לשלוש שנים, בכל פעם בעיר אחרת מתוך ארבע הערים הקדושות אוג'יין, נאשיק, הארידוואר ואללהאבאד, כך שחוגגים אותו בכל אחת מהערים פעם אחת בכל 12 שנים.

אחת למחזור בן 12 שנים מגיע תורה של העיר אללהאבאד, השוכנת לגדת נהר הגנגס וליד ואראנסי, במדינת אוטר פרדש, לארח את החג. אירוע זה נקרא פורנה קומבה מלה (או קומב מלה). האירוע מתקיים ב"סאנגם", מקום מפגשם של שני נהרות קדושים מוחשיים ונהר קדוש רוחני, ונחשב להתכנסות הגדולה וההמונית ביותר בעולם.

באמצע מחזור 12 השנים מתקיים באללהאבאד החג ארד קומבה מלה (Ardh Kumba Mela), אליו מגיעים כמה מיליוני חוגגים בלבד.

פעם ב-144 שנים (תריסר תריסרים) מסתיים מחזור, הכוכבים נמצאים בסדר מסוים, המביא, על פי האמונה ההינדית, לאנרגיה קוסמית גבוהה, כשאז חוגגים את החג מהא קומבה מלה. בשנת 2001 התקיימה התכנסות כזאת באללהאבאד, שאליה הגיעו כ-70 מיליון מאמינים.

## מקור החג
על פי האמונה ההינדית כפי שכתובה בגרסאות השונות של הבהגאוואד פוראנה, הגיע מורה הלכה לבקר את האל אינדרה והביא איתו כמתנה זר פרחי עד (שאינם נובלים לעולם). אינדרה שלא ייחס למתנה חשיבות הניח אותם במקום בו הפרחים נמחצו על ידי פיל. מורה ההלכה שנעלב הטיל על אינדרה כישוף שרוקן אותו מנכסיו ומכוחו. על מנת לרכוש מחדש את כוחותיו היה על אינדרה לשתות משיקוי (נקטר) שהיה טמון במעמקי אגם חלב באזור פראיאג (בו שוכנת היום העיר אללהאבאד), על גדות הנהרות הגנגס, הימונה והנהר המיתולוגי סארארסבת.

השדים רצו למנוע ממנו את חידוש כוחו ולכן התרחש מאבק בין השדים לבין האלים, בקרב זה הייתה ידם של השדים על העליונה ולכן פנו האלים בתחינה לשיווה שיצילם מידי השדים.

שיווה הורה לצדדים הניצים לקחת הר ולחבוץ בעזרתו את אגם החלב לגבינה. כאשר ביצעו את הפעולה גרם שיווה לכד (קומב) ובו השיקוי לצוף על פני המים, השדים היו גם הפעם זריזים יותר וכמעט הצליחו להשיג את הכד, אבל האל וישנו המיר את עצמו לדמות בחורה יפה והשדים פנו לתפוש אותו. ברהמה ניצל את ההזדמנות וחטף את הכד ובמשך 12 ימים נס מפני השדים. במהלך המנוסה נשרו ארבע טיפות נוזל מהכד, וקידשו את ארבע ערי הקודש ההינדיות, אוג'אין שעל גדות השיפרה, נאשיק שעל גדות הגודווארי, הארידוואר ואללהאבאד שעל גדות הגנגס. מאחר שיום אחד של האלים משול לשנת אדם – חוגגים את החג בכל אחת מהערים פעם ב-12 שנים.

עלייה לרגל וטבילה בערים הקדושות בתקופת המלה מביאה על פי האמונה למוקשה או לפחות גורמת למזל להשתנות לטובה.

בשנת 2017, נוסף הפסטיבל על ידי אונסק"ו לרשימת המורשת התרבותית הבלתי מוחשית של האנושות.

בפסטיבל שהתחיל ב-13 בינואר 2025, צפויים להשתתף כ-400 מיליון משתתפים מכל רחבי העולם, והרשויות נערכו בהתאם.

## קישורים חיצוניים

* 
* 
* 
* צור שיזף, הקומבלה מלה
* יומן מסע מ-2001
* 
* חגיגות הקומבה מלה
* India's Hindu Kumbh Mela festival begins in Allahabad באתר BBC
* מעוז דור, פסטיבל קומבה מלה - החגיגה הגדולה בעולם, באתר GoTravel
* 

## הערות שוליים

קטגוריה:הודו: חגים ופסטיבלים
קטגוריה:אוטראקהאנד
קטגוריה:אוטר פרדש
קטגוריה:פריאגראג'
באזוורד

**באזוורד** (באנגלית: **Buzzword**) הוא מילה, ביטוי או מטבע לשון חדש, שהשימוש בו הפך לאופנתי ביותר תוך זמן קצר ודוברי השפה משתמשים בו לעיתים כקישוט לשוני. התפתחות הטכנולוגיה, מדעי החברה ומדעי הניהול מביאה ליצירה שוטפת של מילים חדשות בתחומים אלה, ואחדות מהן נקלטות גם באמצעי התקשורת ובציבור הרחב, זוכות לשימוש נרחב והופכות לבאזוורדס. גם בשיח הכללי נוצרים לעיתים באזוורדס.

## דוגמאות
דוגמאות של מילים בתחומים שונים:
* בשיח הכללי: "פרץ לתודעה", "ספין תקשורתי", "פייק ניוז"
* מתחום הטכנולוגיה: "וב", "דור 3", "מחשוב ענן", "סייבר", "בינה מלאכותית", "ביג דאטה", "למידת מכונה"
* מתחום הניהול: "חזון ארגוני", "סינרגיה"
* מתחום השיווק: look and feel, magic moment

## אטימולוגיה
ב־2023 חידשה האקדמיה ללשון העברית תחליף עברי למילה buzzword – "מִלַּת רַחַשׁ". שני כותבי עברית ניסו להציע תחליפים משלהם:
* ד"ר אמנון כספי מהמחלקה לכלכלה ולמנהל עסקים באוניברסיטת בר-אילן הציע בגיליון אפריל 1988 של הירחון "ניהול", את התחליף "זמזומילה" - הלחם של המילים "זמזום" ו"מילה", ובעצם תרגום מילולי של ההלחם האנגלי **buzzword**. 
* פרופ' שיזף רפאלי מהמרכז לחקר חברת המידע באוניברסיטת חיפה השתמש במילה "זמלול" כתרגום ל"באזז-וורד".

גם בשפות נוספות, ובהן צרפתית, הולנדית ופולנית, משמשת המילה buzzword לתיאור מושג זה.

## מאפיינים
באזוורדס הם בדרך כלל ביטויים חדשים ואופנתיים, הנקלטים בשפה במהירות, אך לעיתים גם נעלמים ממנה במהירות. תחומים שבהם הבאזוורדס נפוצים הם: ניהול, טכנולוגיה, מנהל, פוליטיקה ושיווק. 

בין הבאזוורדס יש גם כאלה שמשמעותם מעורפלת, והמשתמשים בהם עושים זאת משום שהם אופנתיים, כדי להרשים את השומעים באמצעות מראית עין של הפגנת ידע, או משום שמלכתחילה המשתמשים בהם מעוניינים לעמעם את דבריהם. 

באזוורדס משמשים לרוב כז'רגון הבא לתאר תפיסות עולם ומונחים טכניים חדשניים ביותר, תוך הימנעות מהפשטת יתר של המושגים, הפשטה שעלולה לגרום לטשטוש ההבדלים בין מונחים אלו לבין מושגים מיושנים. 

בין הבאזוורדס יש כאלה שפרצו כבאזוורדס ונותרו בשימוש למשך שנים רבות, כגון "הדור הבא", "הוליזם", "מינוף", "סינרגיה", "מפת דרכים", "וב 2.0" ו"ספין". בתחום המחשוב נפוצים באזוורדס רבים בראשי תיבות, כגון "ERP" ו-"CRM".

## לקריאה נוספת
* סקוט אדמס, **חוק דילברט**, הוצאת מטר, 1997 (תרגום: ברוך קורות)

## קישורים חיצוניים

* 

## הערות שוליים

קטגוריה:סלנג
Buzzword
קטגוריה:רטוריקה
יקב ברבדו

**יקב ברבדו** הוא יקב בוטיק ישראלי. היקב הוזכר במדיה גם בשם **יקב כרמי יוסף** או **יקב כרמי יוסף ברבדו**, כמותגים של יקב ברבדו. לפי המידע באתר רשם החברות של משרד המשפטים, היקב רשום תחת השם "יקב כרמי יוסף בע"מ".

## הייננים
היקב נוסד בשנת 2001 על ידי פרופסור אמריטוס בן עמי ברבדו ופרופסור עודד שוסיוב. ברבדו היה חבר הסגל האקדמי באוניברסיטה העברית שבירושלים והיה מהחוקרים הבולטים בחקר חקלאות היין בעולם, אותה חקר כארבעים שנה. הוא שימש כיושב ראש וחבר בוועדת המומחים של הארגון הבין-לאומי של הגפן והיין (OIV), ויושב ראש ענף הגפן של החברה הבינלאומית להורטיקולטורה ISHS. פרסם מחקרים רבים בתחום. מחקריו עוסקים בשיטות הטיפול בכרמים והשפעתן על איכות היין.

ברבדו חבר לתלמידו עודד שוסיוב, אף הוא חבר הסגל האקדמי באוניברסיטה העברית, שעבודת הדוקטורט שלו (שנכתבה בהדרכת ברבדו כעשרים שנים קודם ליסוד היקב), נסובה על הגברת הארומה של יין באמצעות אנזימים. אליהם הצטרף מחותנו של שוסיוב, ישראל ארקין. ארקין ושוסיוב שניהם בני משפחות כורמים ותיקות זה מאה ועשרים שנה, סבו של עודד, שלום שוסיוב, הוא ממייסדי רחובות.

## היקב והכרמים ועשיית היין
הכרמים והיקב שוכנים בסמוך לכרמי יוסף ולמרגלות המערביים של הרי יהודה, על אדמת טרה רוסה כבדה ועשירה באבן. היקב נמצא בלב הכרם. בכרם מתבצעות פעולות דילול אשכולות, זמירה ושריגים להשגת רמת יבול אופטימלית, תוך מעקב על היחס הנאות בין מרכיביו השונים של העינב, על מנת ליצור תנאי הבשלה אופטימליים. היין מיוצר ללא סינון ובהצללה עמוקה, תוך שימוש בטכנולוגיה חדישה. היין מיושן במשך שמונה עשר חודשים בחביות עץ אלון, רובן צרפתיות ומיעוטן אמריקאיות.

## סוגי הענבים והתפוקה
מהבציר הראשון ב-2001 הופקו 2,800 בקבוקים. בשנת 2007 הופקו כעשרים אלף בקבוקים. בכרמים מגדלים במאתיים דונמים את סוגי הענבים שרדונה, מרלו, קברנה סוביניון, אמרלד ריזלינג, מוסקט אלכסנדרוני, פרנץ' קולומברד וקריניאן.
בשנים 2008 ו-2009 יוצרו 40,000 בקבוקים.

## לקריאה נוספת
* 
* 
* 

## קישורים חיצוניים
* 
* 
* 
* יקב כרמי יוסף - BRAVDO, באתר IsraelWines, אורכב בארכיון האינטרנט, 4 בדצמבר 2015
* 
* היין של ברבדו, באתר "איש הענבים", 14 באוקטובר 2010
* 
*  
* אבי הלוי, יקב כרמי יוסף - שמונה בצירים ארומטיים, באתר Israelwines, 15 באפריל 2009
* 

## הערות שוליים

ברבדו
קטגוריה:כרמי יוסף